paragraph_text: Pretpostavlja se da je dvorac na ulazu u jamu podignut još u 12. stoljeću, pošto je najranije spominjanje dvorca datirano u 1202. godinu. Sljedeći spomen tvrđave datiran je u 1274. godinu kada su dvorcem upravljale velikaši Predjamski, kao vazali biskupa Akvileje. Obitelj koja je upravljala dvorcem i po njemu dobila ime Predjamski vodila je porijeklo od vitezova iz Linza koji su služili grofove Goričke. Dvorac je tijekom 13. i 14. stoljeća postao ozloglašen kao skrovište hajduka koji su presretali trgovce u tom kraju koji je bio čuven po drumskim razbojnicima zbog čega su tadašnji kroničari bili uvjereni da u tamošnjim šumama obitava sam đavao sa svojim stadima.